bavarian-nlp/barwiki-20250901 huggingface dataset:
Hoog

Hoog (aumtlich: Haag) is a Stod in Niedaöstareich. Si liegt im Mostviadl. 
Geografie.
Hoog liegt im Westn vom Mostviadll im niedaöstareichischen Oipnvoaland. 15,79 Prozent vo da der Fläche san Woid.
Katastralgmoandn san: Edelhof, Gstetten, Stadt Hoog, Hoamberg, Holzleitn, Knillhof, Krottendorf, Porstenberg, Radhof, Reichhub, Salaberg, Schudutz.
Gschicht.
Im Oitadum woa des Gebiet Tei vo da remischn Provinz Noricum. 1032 wead de Weihe vo da Kira in Haag durch an Passauer Bischof Berengar belegt, des is de easchte urkundliche Nennung vom Ortsnama. 1282 wead dann aa de Burg Salaberg erwähnt. 
Wei Hoog im östareichischen Kernland Niederösterreich liegt, hod der Ort de selbe wechselvolle Historie wia Östareich. 1932 kimmts zua Stoderhebung. 1938 wern de getrennten Gmoana Stod Hoog und Hoog zu oana Groaßgmoa vaeinigt.
Katastralgmoa

A Katastralgmoa (dt.: Kastralgemeinde) is in Östareich und aa in Sidtiroi a Vawoitungseihheit innahoib vo ana Gmoa, de wo im Grundbuach ois getrennte Eihheitn gfiaht werd.
Den Begriff gibt's seit da Grindung vo de Grundbiacha in Östareich im Joar 1770. In vui Katastralgmoana, wo heit no eingne Orte san, gibt's eingne Ortsvoasteha. Am 1. Jenna 2004 hod's in Östareich 7853 Katastralgmoana gem.
Gejtungsbereich.
De Bezeichnung "Katastralgmoa" oda am entsprechndn Begriff in da jewejing Landessproch werd aa heit in de Nochfoigestootn vo Östareich-Ungarn gresstnteis fia soiche Eihheitn aus'm Grenzkataster vawendt.
In de foingdn Lända wead da Begriff a heit no vawendt:
Des Woat kimmt vo Katasta. Wia da Katasta sejbst, stamma de Katastralgmoana aus da Zeit vom Koasa Franz I. zan Beginn vom 19. Joarhundad.
In Deitschland entspricht de Ortschoft (im rechtlichn Sinn) bzw. de Gemarkung (im grundbuachrechtlichn Sinn) da Katastralgmoa.
 Datenquellen:
Haföd

Haföd (aumtlich: Hainfeld) is a Stod in Niedaöstareich.
Geografie.
Haföd liegt im Göösndoi, an Nebenfluss vo da Traasn im Mostviadl.
Katastralgmoana san Haföd, Göösn, Ob da Kirchn, Laundsdoi, Gegend Egg, Voibeag, Kasbeag, Heigrobn und da Saugrobn.
Grassau

Grassau is a Moakt im Regierungsbezirk obaboarischn Landkroas Traunstoa.
Geografie.
 Grassau liegt in da Region Südostobabayern im Cheamgau im Achental südlich vom Cheamsee.
De naxste Autobahn is de A8 - Minga-Soizburg. Da naxste Bahnhof is in Übasee.
Gemeindeteile san de Ortschaftn Grassau, Miatnkam und Rottau sowia Oach, Au, Brandstätt, Eiöd, Fahrnpoint, Grafing, Guxhausn, Hindling, Klaus, Kucheln, Mauthäusl, Nachmui, Nußbaam, Obamoosbach, Reifing, Reit, Strehtrumpf, Untamoosbach, Viehhausn und Weiha. Es existiern de folgenden Gemarkungen: Grassau, Rottau
Gschicht.
Der seit mindestens 1259 boarische Ort hod zum Rentamt Burghausen und zum Landgricht Marquartstoa vom Kurfürstentum Bayern ghert. Im Zuge vo de Verwoitungsreformen in Bayern is mit'em Gmeindeedikt vo 1818 de heitige Gmeinde entstandn. 1965 is Grassau Markt worn, 1972 is Rottau eigmeindet worn.
Einwohnaentwicklung.
Auf dem Gebiet vo da Gmeinde san 1970 4803, 1987 dann 5383, 2000 6177 und im Joar 2014 6661 Einwohna zejt worn.
Politik.
De Gmeindesteiaeinnahmen warn im Jahr 1999 umgrechnet 3389 T€, davo warn de Gwerbesteuereinnahmen (netto) umgerechnet 854 T€.
Wabbm.
Blasoniarung: In Suiba a blaua Pantherkopf (aus de Wappen vo de Grafen von Spanheim) schwebend üba a greana Au, aus der zwoa greane Grashalm emporwochsn.
Wirtschafd und Infrastruktur.
Wirtschafd sowie Land- und Forstwirtschafd.
De im Jo 1952 in Grassau oogsiedeltn "Körting-Radio-Werke" warn bis zua stufenweisn Auflösung vom Betrieb Anfang vo de 80er Jo vom 20. Johundad da wichtigste Arbeitgeba am Ort. Da Fremdnvakea spuit damois wie heit a bedeitende Rolle.
Heit san in dem Gewerbepark mehrare Firmen aus de unterschiedlichstn Gebiete tätig. De greßten san de Firma Katek mit mehra ois 600 Beschäftigte und de Firma Ruwel mit mehra ois 200 Arbatnehmer.
Bildung.
Im Jo 2006 existiern de folgenden Eirichtunga:
Inzell

Inzell (Gred Inzei) is a Gmoa und a anerkannter Luftkurort im sidlichn Landkroas Traunstoa in Obabayern. Er is bekannt duach des Bundesleistungszentrum fia Eisschnelllauf, des u. a. Treiningsstättn vom Erhard Keller und vo da Anni Friesinger gwen is.
Gschicht.
Nach da Grindung vom Klosta St. Zeno bei Reichahall hot da Erzbischof Conrad vo Soizburg am 20. September 1177 „dem hl. Zeno und seinen Klosterbrüdern das Gut und an Woid Inzella. Schon 1195, nochm Bau vo da Kira St. Michael, wead Inzell durch de Abtrennung vo Vachadorf sejbständige Pfarrei und Hofmark. Da Sitz vo da Hofmark, des Schloss Inzell is da Säkularisation zum Opfer gfoin und 1811 abbrocha worn. Inzell is 1818 a sejbständige politische Gmoa worn. 
1959–60 is am Fruinsee a Eislauf- und Eisschnelllaufplatz erbaut worn. 1965 is ois zwoate Kunsteisbahn in Deitschland des heitige Eisstadion Inzell errichtet worn.
Einwohnerentwicklung.
Aufm Gebiet vo da Gmoa san 1970 3007, 1987 3736, 2000 4179, 2007 4354, 2014 4573 und im Joar 2015 4622 Eihwohna zejt worn.
Politik.
Buagamoasta is da Hans Egger (SPD/ Bürger für Inzell).
De Gmoasteiaeinahmen warn im Jahr 1999 umgrechnet 2.107 T€, davo warn de Gewerbesteiaeinahmen (netto) umgrechnet 275 T€.
Wirtschaft sowia Land- und Forstwirtschaft.
Es hot 1998 nach da amtlichen Statistik im produzierenden Gewerbe 301 und im Bereich Handel und Vakea keine sozialversicherungspflichtig Beschäftigte am Arbatsort gem. In sonstigen Wirtschaftsbereichen warn am Arbatsort 635 Personen sozialversicherungspflichtig beschäftigt. Sozialversicherungspflichtig Beschäftigte am Wohnort hots insgesamt 1389 gem. Im verarbeitenden Gewerbe hots koane, im Bauhauptgewerbe 11 Betriebe gem. Zudem warns im Jahr 1999 74 landwirtschaftliche Betriebe mit a landwirtschaftlich gnutzten Flächn von 1019 ha.
Natua.
Da Zwingsää bei Inzell is da oanzige Fleeg in ganz Deitschland, wo de Kloa-Libejnoart Deifes-Nodl ("Coenagrion hylas freyi", Bileks Azurjungfer) dahoam is.
Verkea.
Durch Inzell fiat de B und ois Tei vo da Oipnnstraß de B De naxte Autobohausfoart is Traunstoa/Siagsdorf an da Bundesautobahn 8.
Biidung.
Im Joar 1999 hods foigende Einrichtungen gem:
Alfred Komarek

Da Alfred Komarek (* 5. Oktoba 1945 in Bod Aussee; † 27. Jänner 2024 in Wean) wor a östareichischa Schriftstella. Ois freia Autor hod a in Wean, Bod Aussee und Niedaöstareich glebt.
Sei Schreibarei.
Schau währnd seim Studium hod ea, weil a zweng Göid ghobt hob, zum Schreim augfaunga, und zwoa hod ea fia Zeidunga Glossn und Reportaschn gschrim, späda daun a Texte fias Radio. Ea hod dabei imma vastaundn, dass a seine Texte ans Niwoo vum Publikum aupasst.
1998 is s'easchte Biache vu da Polt-Reihe aussakemma. Fia de insgesaumt via Krimibiache is ea im deitschsprochign Raum bekaunnt woan, weil as gschofft wod, de Laundschoft und d'Lebnsweis vum neadlichn Weinviatl gscheid authentisch ummizbringa und intaressante Gschichtn drumherum gfundn hod. De meistn Eazählungen haum Voabüida in da Wiaklichkeit, oba da Komarek hod oissig a wengl vaändat und anonymisiat, so aa de wichtigstn Oatschoftn, de in de Biacha voakemman. Seit 2004 schreibt ea an de "Käfer-Romane".
De via Polt-Biache und de easchtn zwoa Käfer-Romane san vum ORF und ARTE vafüimt woan. Fia d'ORF-Reihe "Universum" hod da Komarek aa scho Drehbiachi unn Kindabiacha hot ea aa scho zwoa gschrim.
Keanberg

Keaberg (amtli: Kienberg) is a Gmoa im obaboarischn Landkroas Traunstoa und Mitglied vo da Vawoitungsgmoaschoft Obing.
Geografie.
Woppn.
Da doppelte Pferdekopf war des Zeichn vo de Ritter von Hertzheim.
De drei Berg mit dem Blattl warn des Zeichen vo Johann am Keaberger im 14. Jahrhundert.
Gschicht.
Keaberg wead easchtmois in da "Breves Notitiae" vo 798 erwaähnt.
Oimotrieb

Unta Oimotrieb (dt.: Almabtrieb) vasteht ma im Oipnraum in Vorgang, bei dems Weideviech vo da Oim ins Toi triemm werd.
Im Rahma vo da Oimwirtschaft werds Viech nemli im Summa auf de hoch glengna Weidn triemm, im Winta derfn de Herdn dafia im warma Stoi im Toi druntn steh. Da Zeitpunkt vum Oimotrieb richt se noch da Wittarung. Wann im Herbscht auf da Heh koa Gros mehr wachst, oda a gscheide Kejtn daherkimmt, dann iss so weit.
Wann da Summa guad war und es weda bei de Menschn no bei de Viecha zu schlimme Unfäll kemma is, wern de Viecha traditionej mit aufwendige Gsteck aus bunte Bleame oda Papier gschmickt. Traditioneje Bschtandteile vu dem Kopfschmuck han Oimarausch, Latschn, Suibadistln und seidne Bleame. In manche Regiona wern olle Kia aso "afkranzt", andastwo griagt de Kranzkua, wo an da Spitzn vo da Herdn lafft, an greßtn Kopfputz in da Form vora Krona. Ois Symbol werd oft a Kreiz neigflochtn, oda Spiegal und Gleckal, de de besn Geista vajong soin. Do dro siagt ma schee de haiffige Vabindung zwischn heidnischm und christlichm Brauchdum.
Friaa war da Oimotrieb a Olass wo danzt und musiziert worn is - heitzdog is es eha a Touristnattraktion, wo regionale Spezialitätn vamarkt wern und vui Aikohol fliasst.
Nochm Oimotrieb foigt bei ra Gmoaschaftsoim no da Viehscheid. Dodabei wern de Viecha vo de Senna wieda an eanane Eingtima vateit.
As Gengtei vom Oimotrieb is da Oimaftrieb, des is dann im Friasumma um Pfingstn rum.
Marquartstoa

Marquartstoa (amtli: Marquartstein) is a Gmoa im obaboarischn Landkreis Traunstoa und Sitz vo da Vawoitungsgmoaschoft Marquartstein. Marquartstoa is a bekannter Fremdenvakeasort und hot Untakunft in Hotels, Gasthöf', Pensionen, Privatzimma, Ferienwohnunga und aa Urlaub auf'm Bauernhof.
Geografie.
Marquartstoa liegt im Cheamgau. Zua Gmoa ghern de Ortsteile Piesenhausen, Pettendorf und Niedernfels.
Buidungseirichtunga.
Bedeitung hod d kloane Ort in easchta Linie duach seine Schuin. Nem da Grundschui in Marquartstoa, da privatn Franz von Sales-Hoamvolksschui Niedernfels im Schloss Niedernfels und d Achenthal Realschui gibts des Landschuiheim Marquartstoa mitsamt am Internat.
Bauwerke.
De historische Burg stammt aus'm Jahr 1075, erbaut durch an Ritter Marquart II.
Landkroas Minga

Da Landkroas Minga (amtli: Landkreis München) is mit 340.003 Einwohna (2015) dea noch Einwohnan gresste Landkroas in Bayern. Er liegt in da Mittn vom Regiarungsbeziak Obabayern und umschliaßt im Norden, Ostn und Sidn de kroasfreie Stod Minga.
Eadkund.
Da Landkroas liegt vor oim in da Mingara Schottaebne, de wo im Sidn vom Hochufa vo da Isar duachschnittn wead.
Politik.
Landräte.
Da Landrat vom Lankroas Minga ist seitm 1. Mai 2014 da Christoph Göbel (CSU). Er hod de Amtsinhaberin Johanna Rumschöttel (SPD) obglöst.
Kroasdog.
De Kommunalwoi vom 16. Meaz 2014 hod foigends Eagebnis brocht:
Sunstigs.
De Kroasbeheadn is s Landrotsamt Minga.
Django Asül

Da Django Asül (* 19. Aprui 1972 z Degndorf; biagalich: "Uğur Bağışlayıcı") is a Kabarett-Kinstla aus Niedabayern. Außadem hod a tiakische Wuazln. 2006 is a aufm Nockherberg ois Fostnprediga aftredn. In da Spoatzeidung "kicker" hod ea a oagne Kolummne.
De Bayerische Stootskanzlei hod eam anno 2004 zum "Botschafta vo Niedabayern" eanennt. Ea red oft in niedaboarischm Dialekt.
Johann Balthasar Antesperg

Da Johann Balthasar von Antesperg, geboan 1682 in Wiesing (Altenthann) (Deitschland), gschdoam am 31. August 1765 in Wean, wor oana fu de easchdn Schbrochwissnschoftla in Estareich.
Wiakn.
Ea hod unta aundam fian Priwatuntaricht fum schbedan Kaisa Josef II. "Das Josephinische Erzherzogliche A. B. C. Oder Namenbüchlein" gschrim (1741) und hod a im Hinblik auf de ofane Frog, wöcha Schbrochwariant im habsbuagischn Estareich ois Aumtsschbroch aigfiad wean soid, im Joa 1747 sei "Kayserliche Deutsche Grammatik" aussabrocht, nu foam Johann Christoph Gottsched seim "Grundlegung einer deutschen Sprachkunst" (1748).
Antesperg oda Gottsched.
In Antesperg sei Gramatik hed de süddeitsche und estareichische Ausschbroch berüksichtig, im Gegnsoz zum Reglweak fum Gottsched. Drozdem hod si da Kaisahof in Wean aundas entschidn und in Gottsched sei Grammatik is daun a 1774 ois Richtlinie heagnuma woan fia de Untarichtsschbroch in da neich aigfiadn oigemainen Schuipflicht im habsbuagischn Estareich aigfiad woan. (Soizbuag woa nu bis 1803 unobhengig und is eascht 1805 an de Habsbuaga kema, s Infiatl is nochn Boarischn Eabfoigekriag 1780 s easchde Moi und endgültig daun 1814 zu Estareich kema).
Janez Žiga Popovič

Da Janez Žiga Popovič, auf deitsch: aa Johann Siegmund Valentin Popowitsch, geboan am 9. Feba 1705 in Arzlin bai Cilli ("Celje", Slowenien), gschdoam am 21. Novemba 1774 in Perchtoldsdorf (Niedaöstareich), woa a Mundoat- und Schbrochfoascha, Botanika, Fisika und Slawist in Wean in da Barockzeid.
Bedeitung.
Da Janez Žiga Popovič woa a wichdiga Schbrochfoascha und fu 1753 bis 1766 oana fu de easchdn Professoan am "Lehrstuhl für Deutsche Sprache und Rhethorik" (grindd 1749) an da Universitet Wean. Ea hod unta aundam in Johann Christoph Gottsched massif augrifn und den sein Foaschlog kritisiad, das ma de deitsche Schbroch auf Basis fu de sächsischn Dialekte faeinheitlichn soid. Da Popovič woit liawa de süddeitschn Dialekte ois Grundlog heanema fia a refoamiate deitsche Schriftschbroch.
Ea hod fü fu da domolign Foiksschbroch gsaumit, owa ned neta fu de boarischn Dialekte in Estareich, sondan em a in seina Hoamad, im slowenischschbrochign Tei fu da Habsburgamonachi. Desweng is a heit a intresants Foaschungsgebit sowoi fia Geamanistn ois a fia Slawistn.
Corona

Corona is da Naum vu am mexikanischn Bia, des vu Grupo Modelo braud wiad. Des Bia wiad in mea wia 150 Lända vu da Wöid vakauft, is in seina Hoamat s'meistvakaufte Bia vu olle und wiad aa intanazjonal imma eafoigreicha. So wean in Deitschlaund mittlaweile im Joa guad 45.000 Hektolita unta d'Leid brocht.
In de USA is s'Corona mib'm Heineken s'meistimpoatiate Bia und wiad duat meistns direkt aus da Floschn drunga, wobei ma a Stickl Limettn im Floschnhois stecka hod. Dea Brauch is oba koa Gaudigspüi sondan hod an bestimmtn Hintagrund: Weu de Floschn aundas wia bei uns duachsichtig san, kinan si duat grauslige Stoffe büidn, de ma mit da Limettn weggaputzt. Aunschliaßnd druckt ma d'Limettn in d'Floschn eini, woduach s'Bia daun an fruchting Gschmock kriagt.
In Eiropa findt ma hauptsächli de 0,33-Lita-Flaschl, eigntli gibts s'Corona owa in vüi mea Floschngreßn und ob und zua findt mas aa ois Fasslbia und Dosnbia.
Im Gengsotz zum mittleiropäischn Bia is des mexikanische Corona a Maisbia. Außadem san Wossa, Geaschtnmoiz, Reis, Hopfm, Hefn, Papain und Ascorbinsäire drinnan; da Alkokolghoit is 4,6 Volumsprozent.
Büidungseîrichtungen in da Ståd Såizburg

D'Stod Soizburg is ned nur a Fremdnvakeas- und Festspüistod, a d'Büidung spüid a wichtige Roin. Soizburg is da zentrale Punkt, wo d'wichtign Büidungseirichtungen firs gonze Bundeslond san, owa a a bor, de wos drüwa auße wichtig san.
Unis.
In Soizburg gibts drei Unis, und des sand d'Uni Soizburg, s'Mozarteum und d'Medizinische Privatuni.
D'Uni Soizburg "(Paris-Lodron-Universität Soizburg)" is im Joar 1622 vom Erzbischof Paris Lodron gründt worn. 1810, nochdem Soizburg zu Östareich kumma is, homsas wieda zuagmocht, und eascht 1962 iss neich gründt worn. Heid hods vier Fakuitätn (d'katholisch-theologische, d'rechtswissnschoftliche, d'geistes- und kuiturwissnschoftliche, d'naturwissnschoftliche) mid uma 13.000 Studentn (davo 61 Prozent Frauen; zehn Prozent vo de Studentn san aus Deitschland) und 1.600 wissnschoftliche Mitorwata. Damid is d'Uni Soizburg d'gresste Büidungseirichtung im Bundeslond.
D'Uni Mozarteum homs im Joar 1841 ois Musikschui eigricht. 1939 bis 1951 wors scho amoi a Hochschui, seid 1971 iss endgüitig ane, und seid 1998 sogor a Uni. Moa ka dortn vor oim Konzertfächa studiern (Streicha, Bläsa, Zupfinschtrumente, Schlogzeig, Tastnischtrumente, Gsong), owa a pädagogische Fächa, Schauspüi, Bühnenbüid und Regie. Es is ane vo de berühmtestn Musikhochschuin vo Europa. Benonnt iss nochn Mozart Woifal, an den a jeds Joar a Haufn Vaonstoitungen erinnan.
D'Paracelsus Medizinische Privatuni gibts seidn Joar 2003. Scho vorher woitns an da Uni Soizburg oiwei a medizinische Fakuität eirichtn, des hod owa nia highaud. Jetzad iss hoid a Privatuni, a wonn a Drittl vom Göid vom Stood kummt. Studiern komma dortn Humanmedizin, Pflegewissnschoftn und Molekulare Medizin "(postgraduate)". Praktisch wern de Studentn an de Soizburga Londesklinikn und an Gronknhaisa in Bayan ausbüidt, zum Beispüi am Bezirksklinikum in Rosnheim.
Ondane Hochschuin, Colleges, Akademien und Institute.
D'Fochhochschui Soizburg gibts seidn Joar 1995, 2005 homsas owa vom Stodeu Itzling ind Gemeinde Puch bei Hallein valegt. Dortn gibts Studienrichtungen aus de Bereiche Technik, Wirtschoft, Gstoitung, Gsundheid und Soziales.
D'Salzburg Management Business School gibts seid 2001. Fünf Gsöischofta sand do dra beteuligt, zum Beispüi a d'Uni Soizburg. Gem duads do nur Masterstudien fir Wirtschoftsstudentn.
Außadem gibts in Soizburg nu a longe Listn vo ondane Büidungseirichtungen im terziärn Sektor und vo Forschungsstättn:
Hechane Schuin.
Hechane Schuin (Sekundarstufn II) gibts in Soizburg insgesomt 20, davo san 13 oigemein büidend (Gymnasien und Realgymnasien) und siem san berufsbüidend (Hondlsakademien, Hechane Lehronstoitn und so weida). Vo de 20 hechan Schuin san 14 stootlich und sechsi san katholische Privatschuin (drei oigemein büidende und drei berufsbüidende).
Bibliothekn.
De wichtigstn Bibliothekn in Soizburg san d'Stodbiacharei und d'Unibibliothek.
Schneizlreith

Schneizlreith (amtli: Schneizlreuth) is a Gmoa im obaboarischn Berchtsgoana Land zwischn Inzell, Reichahoi und Ramsau sowia Unken im estareichischn Bundesland Soizburg.
Eadkunde.
Schneizlreuth is vo da Bevejkerung zwar die kloanste Gmoa im Landkroas, vo da Flächn is owa oane vo de gresstn. Za Schneizlreith ghearn de Ortstei: Weißboch, Unter- und Oberjettenberg, Fronau, Melleck, Ristfeucht, Jochberg und Schneizlreuth sejba.
Schneizlreuth liegt mitten in de Berg, de Saalach rinnt durche. Schneizlreith is onakannta Erholungsort und a Tourismusgmoa mit uma 50.000 Übernachtunga im Joar. Seitm 1. Jenna 2002 is Schneizlreith Mitglied von da „Erlebnisregion Berchtsgoana Land“, de mehra Fremdnvakea zuawabringa wui.
Nachbargmoana san Reichahoi und Ramsau, im Landkroas Traunstoa no Inzell und an Soizburga Pinzgau de Gmoa Unken.
Gschicht.
1285 is zan easchtn Moi a Landgut "Schnaezenreut" gnennt worn. De easchte urkundle Erwähnung vo Weißbach wor 1349. Boade Ortschoftn worn vo jeher a Tei vo Bayern. De Gmoa Schneizlreith is 1909 aus da Vaeinigung vo de Gmoana Jettenberg und Ristfeucht entstandn. De 1883 grindte Gmoa Weißbach an da Oipnstross (mitm Ortstei Jochberg) und de Gmoa Schneizlreith san am 1. Mai 1978 im Valauf vo da Gmoagebietsreform in Bayern vaeinigt worn.
Schneizlreith wor 1590 die easchte Poststation vo Soizburg auf Innsbruck. Da äjteste Nochweis vo oana Schui stammt ausn Joar 1783. Untam Napoleon (1800) han schware Zeitn auf de Gmoa zuakema. De Grenzgemoa wor Schauplatz vo horte Kämpf zwischn de vabindtn Franzosen und Bayern auf da oanan Seitn und de Tirola und de Pinzgaua auf da ondan Seitn. A Denkmoi am "Botenbiihe" erinnat an de Zeit.
1911 is de Roßpost vom Postauto abgelest worn. A so wia jetz gibts de Gmoa seitm 1. Mai 1978. Wenga da boarischn Gebietsreform vo 1978 is de Gmoa Weißbach eigmoant worn.
Wirtschoft und Vakea.
Im "Dolomitwerk Jettenberg" wead a typischa Dolomit, da Ramsaudolomit, obaut und fia de Industrie za Dolomitmehj und -kernunga vaorbat.
Vakea.
Schneizlreith is durch de "Deitsche Oipnstross" vo Inzell vom Nordwestn bzw. Ramsau vo Siidostn her eareichbor. De B 21 vabindt de Gmoa mit Reichahoi im Noadn und mit Unken bzw. Lofer im Sidn. Da Strossnzug wean vo estareichischa Seitn aa "Deitsches Eck" gnennt.
Berihmdheitn.
De Voikssängarin Bally Prell is 1953 mit iam Liadl de "Schönheitskönigin von Schneizlreuth" bekannt worn. Des Liadl hod wiedarum an Ort iwaregional bekannt gmocht.
Macao

Macao (kinäsisch: 澳门 oda 澳門 "Àomén"; portugiesisch: Macau) is a ehemoiige portugiesische Kolonie, de wôs in da Näh vo Hongkong is. 1999 hôts es de Voiksrepublik Kina ois zwoate Sondavawoitungszone gschnappt.
Macao hôt a Haffa Sengswiadigkeitn aus da Kolonialzeid. A Haffa Leit dortn lebn vom Tourismus (åcht Milliona Gäst im Jôhr 2000) und as Glicksspui, und desweng nennd ma Macao as "Monte Carlo van Ostn", bsondas weils'n "Macao Grand Prix" ausdrong, des is a Renna af de Stroßn. Nochdem as Glicksspui – ned wia in Hongkong nemdro – in Macao ealaubd is, faahn a Haffa Leit vo doat hi und hea. Vui lem aa dovo, doss' Feiaweaksraketn macha oda Gwand nähn.
De meistn Leit in Macao redn Kantonesisch, Portugiesisch, Hochkinäsisch, Englisch, Fiji, Philippinisch, Thai oda oane vo a bpor ondare Sprochn. As Macanesische, ma kennds a ois "Patúa" oda Macaista, is a bsundane Kreolsproch. So redn imma no a pôr Dutznd Macanesn, dees is a ethnische Gruppn, de asiatischa und portugiesischa Voafoahn hom, oiso zwoa Prozent vo de Leit in Macao oda so.
Da richtige Nam vo Macao is im Hochkinäsischn "Zhōnghuá Rénmín Gònghéguó Àomén Tèbié Xíngzhèngqū" (), und im Portugiesischn song's: "".
Brasilien

Brasilien (portugiesisch: "Brasil" []) is da flächen- und bevejkarungsmäßi fimftgreaßte Stoot vo da Ead und mit iba 204 Millionn Eihwohna da bevejkarungsreichste vo Siidamerika. Er nimmt 47 Prozent vom Kontinent ein und grenzt (vo Noadostn gegan Uhrzeigasinn gsehn) an Französisch-Guayana, Suriname, Guyana, Venezuela, Kolumbien, Peru, Bolivien, Paraguay, Argentinien, Uruguay und am sidlichn Atlantik und hot so mit jedm siidamerikanischn Land außa Chile und Ecuador a gmoasame Grenz.
„Brasilien“ geht afs Wort „brasil“ zruck. „Brasil“ ham d'Indígenas, also d'Nachkommn vo de Ureinwohna, rotforbans Palisandahoiz gnennd. Friaha wor des Hoiz a Hauptausfuhrprodukt vo Brasilien.
Brasilien wird im Noadn vom Regnwoid dominiat und im Sidn vo Hochebenen, Higln und Gebirgn.
Da hexte Berg vo Brasilien is de "Pico da Neblina" mit 2.992 m, dea wo an da Grenz zu Venezuela und
Gschicht.
Brasilien war scho seit mindestns 10.000 Jahr vor da Entdeckung durch'd Eiropäer bsiedelt. Vor allm Höhln im Amazonas-Gbiet warn bwohnt, hier am bkanntestn de nach da Flussinsl Marajó bnannte Marajoara-Kultur mit ihrane wundaschönen Keramikn. Große Stättn wie de vo de Inkas oda Mayas sind aba ned bkannt. As Land is nach dem in Europa sehr bliebtn Brasilholz, am rotn Edelholz, des heit nur no höchst seltn is, bnannt.
D'Kolonialzeit.
Scho 1494 hom Portugal und Spanien d'Aufteilung vo Südamerika im Vertrag von Tordesilhas bschlossn. Dort is unta da Vamittlung vom damalign Papst Alexander VI. a Trennung vo de Intressensphärn festgschriem, so dass d'Westküste spanische und de (zu dem Zeitpunkt no allgmein unbekanntn) Küstnabschnitte vom heiting Brasilien portugiesische Kolonie weardad. Am 22. April 1500 is da portugiesische Seefahra Pedro Alvares Cabral dann beim heiting Porto Seguro (im Südn vom Bundesstaat Bahia) an da brasilianischn Küstn glandt und hot des Land fürd portugiesische Krone in Bsitz gnumma.
Kurtatsch

Kurtatsch isch a Ort in Sidtiroul, in Unterlond, zwischn Tramin und Margreid, af der orthografisch rechtn Seit fa der Etsch. Ende 2004 hots 2.145 Kurtatscher gebn, fa de 96,2 Prozent deitscher Muatersproch sein, also Sidtiroler Dialekt redn. Es Zentrum fa Kurtatsch ligg af 333 Meta Mereshöhe, ober di Millaknottn.
Traditionell sein di meistn Kurtatscher Äpfl- und Weinbauern. Äpfl untn in Moos, wia die Tolsohl in Unterlond gnonnt wead, und af di Leitn Weimer, viel Vernatsch, ober a Lagrein und verschiedene weiße Sortn. Der Turismus spielt lei a kloane Rolle, vor ollem Deitsche kemmen zan Urlaub afn Bauernhof.
Di Kirch fa Kurtatsch isch in romanischn Stil gebaut wordn und in Heilign Vigilius (Patronzinium in 26. Juni) gweiht. Es isch ibrigens sogor a Wollfortskirch.
Kurtatsch hot mehrere, recht groasse Fraktionen, de olle sogor an oagene Fuierwear hobn: Penon, Graun, Entiklar und Oberfennberg. Die boadn Fraktionen Sĕill und Rungg sein kurz vorn Easchtn Wejdkriag fa Kurtatsch zur Gemeinde Tramin kemmen.
Kurtatsch, Penon und Graun hobn an oagene Grundschual, ober Mittlschual miassn olle Kinder in Tramin gean.
Birgermoaster isch seit viele Joar schun der Schiefer Oswald, der ba die nägstn Wohln ober nimmer kandidiern derf.